Tietokonetomografiatutkimus

Sinulle on varattu aika tietokonetomografiatutkimukseen. Tietokonetomografia (lyhenne CT tai TT) on röntgenkuvausmenetelmä, jossa tuotetaan leikekuvia pään, vartalon, kaulan, verisuonten tai raajojen alueelta. Kuvauksessa käytetään röntgensäteitä. Kuvauksessa voidaan käyttää jodipitoista varjoainetta, jota annetaan laskimon kautta verenkiertoon.

Tutkimukseen valmistautuminen

* Ole syömättä kaksi (2) tuntia ennen tutkimusta. Säännöllisesti käyttämäsi lääkkeet voit ottaa normaalisti.
* Mikäli sinulle tehdään **vatsan alueen** kuvaus, juo yksi (1) litra vettä puolen tunnin ajan ennen suunniteltua tutkimusaikaa. Voit juoda vettä esim. omasta pullosta tai odotusaulan vesiautomaatista. Veden juonti auttaa röntgenlääkäriä kuvien tulkinnassa.
* Ota yhteyttä röntgenosastolle, jos epäilet olevasi raskaana tai sinulla on todettu jodiyliherkkyys tai munuaisten vajaatoiminta (puhelinnumerot löytyvät ohjeen lopusta).

Tutkimuksen suorittaminen

Kokonaisuudessaan tutkimus kestää 10-30 minuuttia. Röntgenhoitaja valmistelee sinut tutkimukseen ja suorittaa kuvauksen röntgenlääkärin ohjeiden mukaan.

Kuvauksen aikana sinun tulee maata kuvauspöydällä selällään mahdollisimman liikkumatta. Välillä saat ohjeita hengityksen pidättämiseen, koska hengitysliike aiheuttaa kuviin epätarkkuutta**.**

Mikäli sinulle tehdään varjoainetutkimus, sinulle annetaan jodipitoista varjoainetta käsivarren verisuoneen asetettavan kanyylin kautta.

Tutkimuksen jälkeen huomioitavaa

Tutkimus ei yleensä aiheuta sivuvaikutuksia.

Mahdollisesti käytetty varjoaine poistuu virtsan mukana. Sinun on hyvä nauttia tutkimuksen jälkeen nesteitä tavallista runsaammin, jotta varjoaine poistuisi nopeammin elimistöstä.

Mikäli sinulla on sokeritautilääkitys ja munuaisten vajaatoiminta, sokeritautilääkitys tauotetaan tarvittaessa tutkimuksen jälkeen.

Tuloksen tehdystä tutkimuksesta saat hoitavalta lääkäriltäsi.

Yhteystiedot

Tietokonetomografiatutkimuksia tehdään:

Oys:n keskusröntgenissä sisäänkäynti N (Kajaanintie 50, Oulu) tai G (Kiviharjuntie 9, Oulu), sijainti N4, 1. kerros, aula 1.

Oys:n päivystysröntgenissä sisäänkäynti NK (Kajaanintie 50, Oulu) tai G (Kiviharjuntie 9, Oulu),   
1. kerros.

Oulaskankaan sairaalan röntgenissä Oulaistenkatu 5, Oulainen (A-ovi, 1. kerros).

Raahen sairaalan röntgenissä Rantakatu 4, Raahe (pääsisäänkäynti S1).

Mikäli sinulla on kysyttävää tästä tutkimuksesta, voit soittaa ma - pe klo 13.00 -15.00 sille röntgenosastolle, jonne aikasi on varattu (ilmoitetaan kutsukirjeessä).

Keskusröntgen puh.08 - 315 3208

Päivystysröntgen puh.08 - 315 2254

Oulaskangas puh. 08 – 315 7619

Raahe puh. 040 135 7970

TT-tutkimuksen esitietokaavake

Ole hyvä ja täytä TT-tutkimuksen esitietokysely sähköisesti OmaOYS asiointipalvelussa [www.omaoys.fi](http://www.omaoys.fi)! Kysely avautuu 7 vrk ennen tutkimusta. Jos sinulla ei ole mahdollisuutta sähköiseen asiointiin, niin täytä tämä lomake, vaikka olisit täyttänyt lomakkeen aikaisemminkin. Otathan **täytetyn** lomakkeen mukaan kuvaukseen. Emme arkistoi aiempia lomakkeita.

|  |  |  |  |  |  |
| --- | --- | --- | --- | --- | --- |
| **Suku- ja etunimet** | |  | | | |
| **Henkilötunnus** | **Pituus** | | **Paino** | | |
| Vastaathan seuraaviin kysymyksiin huolellisesti | | | | | |
|  | | | | | |
| **Allergiat/mahdolliset vasta-aiheet:** | | | | | |
| Onko sinulle käytetty aiemmin Jodi-varjoainetta? | | | | Kyllä | Ei |
| Jos vastasit kyllä, tuliko tuolloin mitään allergia-oireita?  Millaisia oireita?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | Kyllä | Ei |
|  | | | |  |  |
| Onko sinulla lääkeaineallergioita?  Jos vastasit kyllä, mitä allergioita? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | Kyllä | Ei |
| Onko sinulla tablettihoitoinen diabetes?  Jos vastasit kyllä, mikä on lääkkeen nimi? \_\_\_\_\_\_\_\_\_\_\_\_\_\_\_\_\_\_\_\_\_\_ | | | | Kyllä | Ei |
| Onko mahdollista, että olet raskaana? | | | | Kyllä | Ei |
| **Muut esitiedot:** | | | | | |
| Milloin sinulla on sovittuna lääkärille vastaanotto tai soittoaika  tutkimusvastausten kuulemista varten? \_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | | |
|  | | | | | |
| Epäselvissä tapauksissa otathan yhteyttä röntgenosastoon, johon tutkimusaikasi on varattu:  F-röntgen puh. 08 315 3208  B-röntgen puh.08 315 2254 | | | | | |
| **Lomakkeen täyttäjän allekirjoitus** | | | **Päiväys** | | |